Simon Kuznets

Simon Smith Kuznets (født  i Pinsk, død 8. juli 1985 i Cambridge i Massachusetts) var en belarusiskfødt økonom, som levde store deler av sitt liv i USA. Kuznets var født i byen Pinsk, som i dag ligger i Belarus, og emigrerte til USA i 1922 for å møte sin far, som hadde emigrert før første verdenskrig.Kuznets' selvbiografi på Nobelprize.org

I løpet av sin akademiske karriere var han professor ved Wharton School ved University of Pennsylvania, Harvard University og ved Johns Hopkins University.

Han vant Sveriges Riksbanks økonomipris i 1971 for sin empiriske forskning på økonomisk vekst. 

Han har gitt navn til Kuznetskurven, som beskriver økonomisk ulikhet som en funksjon av det generelle velstandsnivået. Teorien som ligger bak kurven sier at økonomisk liket er høy ved lavt velstandsnivå, lav ved middels velstandsnivå, og høy ved høyt velstandsnivå. Grunnen til denne utviklingen, er at velstanden er likt fordelt i jordbrukssamfunn. Når et land utvikles er det særlig industrisektoren som vokser. I denne sektoren er det langt større forskjeller. Jo mer utviklet et land blir, jo større politisk makt for den fattigste delen av befolkningen. Dermed reduseres ulikheten igjen.

Han har også gitt navn til de såkalte Kuznets-syklusene, som er 15-20-årige konjunkturbevegelser.

Hans viktigste arbeid var ved utvikling av et nasjonalregnskap. Han publiserte et regnskap for USA i 1934, 1941 og 1946.

 Referanser 

 Eksterne lenker 

Kategori:Belarusere
Kategori:Personer fra USA født i Belarus
Kategori:Økonomer fra USA
Kategori:Nobelprisvinnere fra USA
Kategori:Sveriges Riksbanks pris i økonomisk vitenskap til minne om Alfred Nobel
Kategori:Professorer ved Harvard University
Kategori:Professorer ved Johns Hopkins University
Kategori:Personer fra Pinsk
Kategori:Fødsler i 1901
Kategori:Dødsfall i 1985